stanford-oval/wikipedia huggingface dataset:
Pascal Picci

| Pascal Picci> Henkilötiedot |
| --- | --- |
Syntynyt: 1958
Kansalaisuus:   Italia
Pascal Picci (s. 1958) on italialainen yrittäjä, Longbow Finance S.A:n toimitusjohtaja sekä Sauberin Formula 1 -tallin entinen puheenjohtaja. Heinäkuussa 2016 Longbow Finance osti kaikki Sauber tallin osakkeet, jonka myötä Picci nousi puheenjohtajaksi korvaten tehtävässään Peter Sauberin. Vuonna 2021 Picci irtisanoutui puheenjohtajan tehtävistään, koska hän ei ollut tyytyväinen tallipäällikkö Frédéric Vasseurin päätökseen korvata tallin Ferrariin vahvasti sidoksissa ollut kuljettaja Antonio Giovinazzi tulokaskuljettaja Zhou Guanyulla.
Käännös suomeksi
Patenttisininen

| Patenttisininen |
| --- | --- |

Tunnisteet
IUPAC-nimi:  [4-[[4-(dietyyliamino)fenyyli]-(5-hydroksi-2,4-disulfofenyyli)metylideeni]sykloheksa-2,5-dien-1-ylideeni]dietyyliatsanium
CAS-numero:  3536-49-0
PubChem CID:  131664203 ja 154701387 77073, 131664203 ja 154701387
SMILES:  CCN(CC)C1=CC=C(C=C1)C(=C2C=CC(=[N+](CC)CC)C=C2)C3=CC(=C(C=C3S(=O)(=O)O)S(=O)(=O)O)O
Ominaisuudet
Molekyylikaava:  C27H31N2O7S2
Moolimassa:  561,69 g/mol
Patenttisininen V on keinotekoinen väriaine, jota käytetään moniin tarkoituksiin. Tulostimissa käytettäväksi siitä on olemassa monenlaisia konversioita, joista osa valmistetaan biohajoavasta materiaalista ja osa dehydrageenisestä materiaalistaselvennä. Elintarvikelisäaineena sen koodi on E131, mutta se on kielletty monissa maissa, kuten Australiassa, Norjassa sekä Yhdysvalloissa. EU:ssa se on sallittu.
Se on sävyltään syvä violetinsininen tai vihreänsininen triaryylimetaaniväriaine (C27H36N2O7S2Ca | C27H31N2O7S2Ca |C27H31N2O7S2), CAS 3536-49-0. Lääketieteessä sitä käytetään kudosvärjäyksessä, etenkin syöpäleikkauksissa, joissa se näyttää muuten huomaamatta jäävät syöpäsolut. Patenttisininen voi aiheuttaa allergisia reaktioita kutinasta anafylaktiseen shokkiin.
Parrett

| Parrett |
| --- | --- |
 Parrettjoki Bridgwaterissa.
Alkulähde:  Chedington
Laskupaikka:  Bridgwater Bay
Maat:   Yhdistynyt kuningaskunta
Pituus:  60 km
Virtaama:  Chiselboroughissa keskim. 1,9 m³/s
Valuma-alue:  1 700 km²
Parrett on 60 kilometriä pitkä joki Lounais-Englannissa Yhdistyneessä kuningaskunnassa. Se saa alkunsa Chedingtonin liepeillä Dorsetin kreivikunnassa ja virtaa Dorsetin ja Somersetin halki luoteeseen. Joki laskee Bristolin kanaaliin Bridgwaterin lähistöllä. Joen 1 700 neliökilometrin suuruisella valuma-alueella asuu noin 300 000 ihmistä. Somersetissa Parrett tulvii usein ympäröiville tasangoille.
Parrettin merkittävimpiä sivujokia ovat Tone, Isle, Yeo ja Cary. Joen varrella kulkee noin 80 kilometrin pituinen vaellusreitti River Parrett Trail.
Aiheesta muualla

Kuvia tai muita tiedostoja aiheesta Parrett Wikimedia Commonsissa
Paulius Klapatauskas

| Paulius Klapatauskas> Henkilötiedot |
| --- | --- |
Syntynyt: 23. lokakuuta 1974 (ikä 49)
Kansalaisuus:   Liettua
Kyokushin-ottelija
Aktiivisena:  1992–?
Painoluokka:  keskisarja
Kätisyys:  oikea
Vyöarvo:  5. dan
| Mitalit> Maa:   Liettua.Miesten kyokushin.EM-kilpailut  | Mitalit> Maa:   Liettua.Miesten kyokushin.EM-kilpailut  | Mitalit> Maa:   Liettua.Miesten kyokushin.EM-kilpailut  | Maa:   Liettua> Miesten kyokushin. |
| --- | --- | --- | --- |
|  Kultaa | Bukarest 1995 | -80 kg |  |
| Liettuan mestaruuskilpailut  | Liettuan mestaruuskilpailut  | Liettuan mestaruuskilpailut  |  |
|  Kultaa | 1993 | -80 kg |  |
|  Kultaa | 1994 | -80 kg |  |
|  Kultaa | 1995 | -80 kg |  |
|  Kultaa | 1996 | -80 kg |  |
|  Kultaa | 1997 | -80 kg |  |
|  Kultaa | 1998 | -80 kg |  |
|  Kultaa | 1999 | -80 kg |  |
Miesten shinkyokushin (WKO)
| EM-kilpailut  | EM-kilpailut  | EM-kilpailut  |  |
|  Kultaa | Oradea 1998 | avoin |  |
|  Kultaa | Kööpenhamina 1999 | -80 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Budapest 2001 | -80 kg |  |
Paulius Klapatauskas (s. 23. lokakuuta 1974) on liettualainen karateka ja valmentaja. Hän on voittanut Kyokushinin keskisarjan Euroopan mestaruuden 1995 ja on moninkertainen Liettuan mestari. Kyokushinin liiton hajottua useiksi eri liitoiksi Klapatauskas jatkoi WKO-liiton järjestämissä turnauksissa ja saavutti kaksi Euroopan mestaruutta, sekä yhden maailmanmestaruuden.
Pekka Saros

Pekka Saros (s. 6. lokakuuta 1961) on suomalainen koripalloerotuomari.
Saros aloitti pääsarjatuomarina kaudella 1987–1988. Vuonna 1989 hän teki ensiesiintymisensä kansainvälisissä koripallo-otteluissa. Vuonna 2010 Saros saavutti 800 vihelletyn pääsarjaottelun rajan, jolloin hän oli eniten otteluita viheltänyt Korisliiga-tuomari. Lisäksi hän on viheltänyt yli 300 kansainvälistä ottelua. Joulukuussa 2015 Saros tuomitsi tuhannennen Korisliiga-ottelunsa. Hän on kaikki palloilulajit huomioiden eniten otteluita Suomen aikuisten pääsarjoissa tuominnut henkilö. 1200. Korisliiga-ottelunsa Saros tuomaroi 27. helmikuuta 2021.
Saros toimii Akvarellin koulun rehtorina. Sitä ennen hän toimi Kaurialan koulun rehtorina. Hänen poikansa on jääkiekkomaalivahti Juuse Saros.
Pekka Nylund

Pekka Nylund (s. 15. kesäkuuta 1957) on suomalainen kitaristi, jonka yhtyeitä ovat olleet muun muassa Piirpauke, Los Ustads, Pohjantahti, Jukka Gustavson Organ Fusion Band, Sahti, Suhkan Uhka ja Nefes. Lisäksi hän on soittanut useilla Jukka Gustavsonin soololevyillä. 2000-luvulla Nylund on soittanut BigJam-yhtyeessä, joka on käyttänyt myös nimeä Wigwam Revisited.
Hänelle myönnettiin taiteilijaeläke vuonna 2018.
Aiheesta muualla

Nylund Discogs-sivustolla
Pascal Rogé

Pascal Rogé (s. 6. huhtikuuta 1951 Pariisi) on ranskalainen pianisti.
Rogé pääsi vuonna 1962 Pariisin konservatorioon saatuaan tätä ennen opetusta äidiltään. Hän piti 18-vuotiaana resitaaleja sekä Pariisissa että Lontoossa, ja vuonna 1971 hän voitti ensimmäisen palkinnon Long–Thibaud-kilpailussa. Hän aloitti vuonna 1974 esiintymisen Yhdysvalloissa. Hän on saavuttanut menestystä myös kiertueillaan Australiassa ja Japanissa.
Rogé on levyttänyt Debussytä, Ravelia, Poulencia, Satieta, d'Indyä ja Saint-Saënsia, mutta myös Haydnin, Mozartin, Brahmsin ja Beethovenin teoksia. Levyttämällä Ravelin konsertot Rogé voitti Grand Prix du Disquen ja Edison-palkinnon. Vuonna 1988 hän voitti Gramophone-palkinnon Poulenc'n pianoteosten levytyksellä, ja vuonna 1997 hän voitti saman palkinnon Chantal Juillet'n ja Truls Mørkin kanssa levytetystä kamarimusiikista.
Rogé on kiertänyt ja esiintynyt myös vaimonsa Ami Rogén kanssa.
Pekka Ojonen

Pekka Juhani Ojonen  (20. maaliskuuta 1932 Riihimäki – 26. elokuuta 2016) oli suomalainen arkkitehti ja nuoruudessaan kansainvälisen tason telinevoimistelija.
Pekka Ojonen oli aktiivi telinevoimistelija vuosina 1947–1954. Sinä aikana hän oli Suomen joukkueen varamies Helsingin olympialaisissa 1952 ja Suomen joukkueen jäsen Rooman MM-kisoissa 1954, joissa Suomen joukkue sijoittui kuudenneksi. Maaotteluja kertyi hänen urallaan kaikkiaan neljä. Suomen mestaruuksia hän saavutti kaikkiaan 13, joista miesten sarjan Suomen mestaruuksia tuli kaksi kappaletta – vuonna 1952 hevosella ja rekillä. Uransa aikana hän edusti Porin Tarmoa ja Helsingin Voimistelijoita.
Valmistuttuaan ylioppilaaksi keväällä 1951 hän aloitti arkkitehtiopinnot Teknillisessä korkeakoulussa. Arkkitehdiksi hän valmistui  1959. Urallaan hän työskenteli Alvar Aallon, Einari Teräsvirran, Antero Pernajan, Veikko Malmion ja Toivo Korhosen arkkitehtitoimistoissa ensin harjoittelijana ja valmistuttuaan suunnittelijana vuosina 1952–1961. Vuodesta 1961 alkaen Pekka Ojosella oli oma arkkitehtitoimisto.
Ammattiin liittyen hän toimi Suomen Arkkitehtiliiton puheenjohtajana vuosina 1970–1974 ja sen jälkeen liiton liittovaltuustossa. Vuodesta 1975 alkaen hän toimi Tekniikan edistämissäätiön hallituksessa.
Nuoruuden telinevoimistelu-uran pohjalta hän aikuisiällä oli mukana urheilun järjestötoiminnassa. Ojonen oli Suomen Voimisteluliiton puheenjohtajana ja Suomen Olympiayhdistyksen valtuuskunnan jäsen 1976–1980.
Töitä

Pro Teekkari -veistos,  1966, Teknillisen opiston edusta, Kamppi, Helsinki
Apu-yhtymän lehtitalo
Rovaniemen hovioikeus, saneeraus 1995
Hämeenlinnan kaupunginpuisto

Huvimaja laivalaiturin luona Vanajaveden rannassa
Hämeenlinnan kaupunginpuisto eli Parkki on Hämeenlinnan Puistonmäen kaupunginosassa Vanajaveden rannalla sijaitseva puisto. Se on osa Hämeenlinnan kansallista kaupunkipuistoa. Pinta-alaltaan 18 hehtaarin suuruinen puisto rakennettiin 1850- ja 1860-luvuilla aikaisemmin Pyövelinmäkenä tunnetulle mäelle. Merkittävä vaikuttaja Kaupunginpuiston rakentamisessa oli tuolloinen kuvernööri Rehbinder. Hämeenlinnan kaupunginpuistossa sijaitsee useita huvimajoja, laivalaituri, laululava, Hämeenlinnan kesäteatteri sekä keinotekoiset linnanrauniot. Puiston laululavalla järjestetään vuosittain maksuton Ämyrock-puistokonsertti. Puiston läheisyydessä, Tampereentien toisella puolella, sijaitsee lisäksi Larin-Kyöstin syntymäkodin muistomerkki.
Hoikka

Hoikka voi tarkoittaa ainakin seuraavia:
hoikka, adjektiivi joka ilmaisee vartalon sopusuhtaisuutta tai laihuutta
Hoikka, televisiosarjan Metsolat tapahtumapaikka, kuvitteellinen kunta Kainuussa
Hoikka-nimisiä kyliä:
Hoikka, kylä Saarijärvellä
Hoikka, kylä Hyrynsalmella
Hoikka, kylä Joensuussa
Hoikka, kylä Tuusniemellä
Hoikka-nimisiä järviä ja lampia:
Hoikka, lampi Jyväskylässä
Hoikka, järvi Pieksämäellä lähellä Hirvijärveä
Hoikka, järvi Pieksämäellä lähellä Mataramäkeä
Hoikka, lampi Rautalammilla lähellä Toholahtea
Hoikka, sukunimenä:
Iisakki Hoikka (1840–1917), maanviljelijä, valtiopäivämies ja Suomalaisen puolueen kansanedustaja
Jacob J. Hoikka (1854–1917), amerikansuomalainen pappi, yksi Suomi Synodin perustajista
Lasse Hoikka (s. 1955), suomalainen laulaja, Souvarit-yhtyeen perustaja
Matti Hoikka (1859–1939), seppä ja SDP:n kansanedustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hoikka”, voi hakea sivunnimihaulla, laajalla sivunnimihaulla tai tekstihaulla.
PSK Standardisointi

PSK Standardisointiyhdistys ry eli PSK Standardisointi on teollisuuden ja sitä palvelevien yritysten yhteinen kehitysyksikkö.  PSK Standardisointi on perustettu vuonna 1973 ja sillä oli vuonna 2023 yhteensä 252 jäsenyritystä, joiden yhteinen liikevaihto on 87 miljardia euroa. PSK:n tavoitteena on tukea jäsenistönsä kotimaista sekä kansainvälistä liiketoimintaa standardisoinnilla ja koulutuksella.
PSK:n laatimat standardit ovat käytännönläheisiä ja menetelmätyyppisiä työkaluja, ja niiden kehyksinä käytetään eurooppalaisia sekä kansainvälisiä tuotestandardeja.
Historia

PSK Standardisointi on perustettu vuonna 1973. Standardisoinnin organisoituminen alkoi Prosessiteollisuuden Standardisoimiskerhosta, joka perustettiin v.1963, jonka toimintaa perustettiin jatkamaan 21.5.1973 Prosessiteollisuuden Standardoimiskeskus, sittemmin PSK Standardisointiyhdistys ry, josta myös voidaan käyttää nimeä PSK Standardisointi.
Standardit

PSK Standardisointi myy standardeja sekä välittää niitä jäsenilleen .
Standardit, joita on 421 (v. 2020) on jaettu soveltamisalan mukaan seuraaviin ryhmiin:
Venttiilit
, Lyhenteet ja merkinnät
, Tiivistäminen
, Jakokeskukset
, Sähkötilat ja kaapelointi
, Putkiston suunnitteluohjeet ja hankinta
, Sopimukset ja hankintaan liittyvät asiakirjat
, Pintakäsittely
, Asennusvalvonta ja vastaanottotarkastukset
, Austeniittiset paineettomat terässäiliöt
, Palveluputkistot
, Mittaustekniikka 
, Läpiviennit
, Prosessikaaviot ja merkinnät
, Teollisuuden putki- ja säiliöeristykset
, Melun hallinta teollisuuden laitehankinnoissa
, Putkiluokat
, Automaatiojärjestelmien hankinta
, Kulkutiet ja hoitotasot
, Painelaite- ja kemikaalilain alaiset putkistot ja säiliöt
, Instrumenttiasennusten tyyppipiirustukset ja hankintarajat
, Voitelu
, Lattiakanaalit
, Kunnonvalvonnan värähtelymittaus
, Tehdassuunnittelupiirustuksien laadinta ja sisältö
, Elektroninen tiedonsiirto
, Elintarviketeollisuuden koneet ja laitteet
, Kone- ja laitehankinnat. Tekniset erittelyt
, Kunnossapidon käsitteet ja laitoksen kuntokartoitus
, Muovituotteiden hankinta, käsittely ja kunnonvalvonta
, Teollisuuden varastot ja varastotavaroiden ryhmitys- ja nimitysohjeet
, Teollisuushydraulijärjestelmän suunnittelu ja hankinta 
, Teollisuuden riskienhallinta
, Tehdashierarkia ja osastojen nimeäminen
, Putkiston kannatus
, Tunnusluvut
, Maahan asennettavat johdot
, Kunnonvalvonnan sähköiset menetelmät
, Prosessiyhteet ja liittimet
, Saattolämmitys
, Ultrakorkeat paineet
, Akselin linjaus
, Palautteen anto teollisuudessa
, Voimalaitoksen vesikemia
, Aikataulut, tehdastarkastukset
Aiheesta muualla

https://www.psk-standardisointi.fi/
Parthenon (Nashville)

Ateenan Parthenonin temppelin täysikokoinen kopio Nashvillessa, Tennesseen osavaltiossa, toimii taidemuseona.
Parthenonin temppeli Nashvillessä Yhdysvalloissa on täysimittainen kopio kreikkalaisesta esikuvastaan Ateenan Parthenonin temppelistä. Se rakennettiin näyttelyhalliksi Nashvillen kaupunkiin Tennesseen satavuotisjuhlallisuuksia varten vuonna 1897.
Historia

Parthenonin kopio rakennettiin kipsistä, puusta ja tiilestä, koska rakennus oli tarkoitettu vain väliaikaiseksi. Muut satavuotisjuhlia varten rakennetut näyttelypaviljongit purettiin, mutta Parthenon jäi paikalleen paikalle perustetun puiston, Centennial Parkin, keskelle aina vuoteen 1920 asti, jolloin se päätettiin rapistuneena rakentaa uudelleen – tällä kertaa pysyväksi taidemuseoksi betonista ja teräksestä.
Arkkitehti Russell Hart suunnitteli uuden Parthenonin, jonka ulkoasu valmistui 1925 ja sisätilat 1931. Rakennus avattiin yleisölle kaupunginmuseona 20. toukokuuta 1931. James Cowan oli lahjoittanut vuosina 1927–1929 museolle 63 taulua, jotka ripustettiin rakennuksen seinille.
Vuonna 1982 Alan LeQuire palkattiin tekemään Parthenoniin täysikokoinen toisinto Feidiaan veistämästä temppelin kulttikuvasta Athene Parthenoksesta. Veistoksen kopio valmistui 20. toukokuuta 1990 ja se kullattiin 2002. Rakennus entistettiin perusteellisesti vuosina 1987–1988 (sisätilat) ja 1990–2001 (ulkopuoli).
Aiheesta muualla

Kuvia tai muita tiedostoja aiheesta Nashvillen Parthenon Wikimedia Commonsissa
Nashvillen Parthenonin viralliset sivut
Ilmakuva Nashvillen Parthenonista
Athenen patsaan kultaus 2002
Hämeenlinnan kihlakunta

Hämeenlinnan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Hattula, Hauho, Hämeenlinna, Janakkala, Kalvola, Lammi, Renko ja Tuulos. Kihlakunta sijaitsi aluksi Hämeen läänissä ja vuoden 1997 lääniuudistuksen jälkeen Etelä-Suomen läänissä.
PSK

audio, video, puhe, tieto
koodausmenetelmät
kanavanvaraus eli kanavointi
FDMA, TDMA, CDMA
CSMA/CD (Ethernet)
CSMA/CA (802.11)
modulointi
kantoaalto (mm. sähkötys)
AM (DSB-SC, SSB)
FM (FSK, GMSK)
PM (mm. PSK, QAM)
FHSS, DSSS (eivät tarvitse kanavointia)
siirtotie
radio
kaapeli (koaksiaali, Cat5, valokuitu)
Vaiheavainnus eli PSK (engl. phase-shift keying) kuuluu eksponentiaalisten modulaatiomenetelmien luokkaan. Vaihemoduloinnissa moduloiva signaali, viesti, muuttaa kantoaallon vaihetta suoraan ja hetkellinen vaihe kertoo sanoman arvon. Digitaalisessa vaihemoduloinnissa on päätettävä, mitä vaihetta käytetään millekin binäärisen symbolin arvolle. Esimerkiksi BPSK:ssa, binäärisessä vaiheavainnuksessa, voidaan määritellä vaihe nolla astetta merkitsemään viestin arvoa 0 ja +180 astetta merkitsemään viestin arvoa 1.
Vaihemoduloinnissa on lähetin ja vastaanotin synkronoitava.
PSK:n lajeja ovat:
BPSK (2 vaihe-eroa)
QPSK (4 vaihe-eroa)
8PSK (8 vaihe-eroa)
BPSK

BPSK, binary phase-shift keying, binäärinen vaiheavainnus käyttää kahta kantoaallon vaihetta ilmaisemaan binäärisen viestin arvon 0 tai 1 esimerkiksi 0 ja +180 astetta. Modulointinopeus (baud) on sama kuin bittinopeus, koska käytössä on vain kaksi symbolia. Yleinen ja yksinkertainen tapa synkronoida lähetin ja vastaanotin on lähettää nollavaiheista kantoaaltoa tietyn ajanjakson ajan ja vastaanotin synkronoi itsensä ja tietää, että tämä vaihe esittää binääristä nollaa.
QPSK

QPSK, quadrature phase-shift keying, nelivaiheinen vaiheavainnus käyttää neljää kantoaallon vaihetta, esimerkiksi 0, +90, +180 ja +270 astetta, ja voi ilmaista 4 numeroarvoa 0-3 eli kaksi bittiä (00, 01, 10, 11). QPSK-signaalikonstellaatio on identtinen 4-QAM -signaalin kanssa.
8PSK

8PSK, 8-PSK, 8-phase-shift keying, 8-vaiheavainnus on PSK:n muoto, jossa symbolissa on käytössä 8 vaihetta ja siten voidaan ilmaista 8 numeroarvoa 0-7 eli kolme bittiä (000, 001, 010, 011, 100, 101, 110, 111). Esimerkiksi EDGE käyttää 8PSK-modulointia GSM-verkossa datasiirtoon (vrt. GMSK).
Pahanropakon Saukkolammi

| Pahanropakon Saukkolammi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°08′37″N, 26°16′27″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskujoki:  suo-oja 
Järvinumero:  14.943.1.014
Mittaustietoja
Pinnankorkeus:  98,9 m  
Pituus:  340 m  
Leveys:  90 m  
Rantaviiva:  0,776 km  
Pinta-ala:  1,922 ha  
Saaria:  ei saaria 
 fiPahanropakon Saukkolammi 
Pahanropakon Saukkolammi  on Kymenlaaksossa Kouvolassa  Uimilan lähellä sijaitseva lampi.
Maantietoa

Lampi on 340 metriä pitkä, 90 metriä leveä, ja sen pinta-ala on 1,9 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Karijärven alueeseen (14.943) se kuuluu. Lammen vedenpinnan korkeus on 98,9 metriä mpy.
Hämeenlinnan keskustaajama

| Hämeenlinnan keskustaajama |
| --- | --- |
 Hämeenlinnan keskustaajama
 Koordinaatit: 60°59′45″N, 24°27′55″E 
Valtio:   Suomi
Maakunta:  Kanta-Häme
Seutukunta:  Hämeenlinnan seutukunta
Kunta:  Hämeenlinna Hattula Janakkala
Pinta-ala:  
 – Maa:  67,48 km²
Väkiluku:  58 514
 – Väestötiheys:  867,1 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2022 mukaiset. 
Infobox OKVirheellinen NIMI-arvo: 
Hämeenlinnan keskustaajama on pääosin Hämeenlinnan kaupungin ja Hattulan kunnan alueella sijaitseva kaupunkiseudun suurin taajama, jossa asui vuoden 2022 lopussa noin 58 000 asukasta. Tämä tekee siitä Suomen yhdenneksitoista suurimman taajaman. Väestötiheys taajamassa oli noin 870 asukasta neliökilometrillä, ja taajaman pinta-ala 67 neliökilometriä.
Taajama sijoittuu lähes kokonaan vuonna 2009 tapahtunutta kuntaliitosta edeltäneelle Hämeenlinnan kaupungin alueelle sekä Hattulan kunnan alueelle; vuonna 2022 taajaman asukkaista 51 373 asui Hämeenlinnassa, 6 678 Hattulassa ja vain 463 Janakkalassa. Hämeenlinnan keskustaajaman väkiluku on ollut kasvussa viime vuosina, vaikka useita entisiä kuntia käsittävän hallinnollisen kaupungin väkiluku onkin pysynyt paikallaan. Tämä johtuu ennen kaikkea liitoskuntien vähenevästä väestöstä.
On oletettavaa, että Turengin taajama Janakkalassa kasvaa tulevaisuudessa yhteen Hämeenlinnan keskustaajaman kanssa, sillä taajamat sijaitsevat tällä hetkellä hyvin lähekkäin, ja niiden pinta-ala on kasvussa. Parolan taajama on kasvanut yhteen Hämeenlinnan keskustaajaman kanssa vuosien 2018 ja 2020 välillä.
Origin (yhtye)

| Origin |
| --- | --- |

Tiedot
Toiminnassa:  1997–
Tyylilaji:  tekninen death metal
Kotipaikka:   Topeka, Kansas
Laulukieli:  englanti
Jäsenet:  Jason Keyser, laulu   Paul Ryan, kitara, taustalaulu   Mike Flores, basso, taustalaulu   John Longstreth, rummut  
Levy-yhtiö:  Nuclear Blast, 2010–   Relapse Records, 1999–2008  
Infobox OKNimi-testi OK: 
Origin on yhdysvaltalainen teknisen death metalin yhtye Topekasta, Kansasista. Yhtyeen perustivat kitaristit Paul Ryan sekä Jeremy Turner vuonna 1997. Yhtye julkaisi omakustanne EP:n A Coming into Existence kesäkuussa 1998, ja vuotta myöhemmin yhtye solmi levytyssopimuksen Relapse Recordsin kanssa joulukuussa 1999. Yhtyeen esikoisalbumi Origin julkaistiin vuonna 2000 levymerkillä Relapse Records.
Originin ja Relapse Recordsin yhteistyö loppui neljännen studioalbumin julkaisemisen jälkeen vuonna 2008, minkä jälkeen se liittyi Nuclear Blastille marraskuussa 2010. Yhtyeen viimeisin studioalbumi, Omnipresent, julkaistiin heinäkuussa 2014.
Jäsenet

Paul Ryan – kitara, taustalaulu (1997–)
John Longstreth – rummut (1999–2003, 2006–)
Mike Flores – bassokitara, taustalaulu (2001–)
Jason Keyser – laulu (2011–)
Jäsenet > Entiset jäsenet

Clint Appelhanz – basso (1997–1999), kitara, taustalaulu (2002–2006)
George Fluke – rummut (1997–1999)
Jeremy Turner – kitara (1997–2002, 2007–2010)
Mark Manning – laulu (1997–2001)
Doug Williams – basso (1999–2001)
James Lee – laulu (2001–2010)
James King – rummut (2003–2006)
Mica "Maniac" Meneke – laulu (2010–2011)
Diskografia

Origin (2000,  Relapse Records)
Informis Infinitas Inhumanitas (2002,  Relapse Records)
Echoes of Decimation (2005,  Relapse Records)
Antithesis (2008,  Relapse Records)
Entity (2011,  Nuclear Blast)
Omnipresent (2014,  Nuclear Blast)
Unparalleled Universe (2017,  Nuclear Blast)
Chaosmos (2022,  Nuclear Blast)
Diskografia > EP:t

A Coming into Existence (1998,  Original Records)
Aiheesta muualla

Origin (yhtye) Encyclopaedia Metallumissa (englanniksi)
Origin (yhtye) Myspacessa (englanniksi)
Yhtyeen Facebook-sivusto
Hòa Bình

Hòa Bình on kaupunki Vietnamin pohjoisosassa. Se on myös samannimisen maakunnan pääkaupunki. Vuonna 1999 Hòa Bìnhissa oli noin 53 000 asukasta. Kaupunki sijaitsee 76 kilometriä Hanoista länteen valtatie 6:n varrella.
Hérouvillette

Hérouvillette on kunta Calvadosin departementissa Basse-Normandien hallintoalueella Ranskassa. Kunnassa oli 1 119 asukasta vuoden 1999 väestönlaskennassa. Hérouvilletten pinta-ala on neljä neliökilometriä.
Parrhasios Efesoslainen

| Parrhasios Efesoslainen> Παῤῥάσιος ὁ Ἐφέσιος.Henkilötiedot |
| --- | --- |
Syntynyt: 400-luku eaa. Efesos
Kuollut: 300-luku eaa.
Ammatti:  taidemaalari
Taiteilija
Kuuluisimpia töitä:  Demos, Theseus
Parrhasios Efesoslainen (m.kreik. Παῤῥάσιος ὁ Ἐφέσιος, lat. Parrhasius Ephesius; 400/300-luku eaa.) oli antiikin kreikkalainen taidemaalari, joka oli kotoisin Efesoksesta. Hän oli yksi aikansa arvostetuimmista alallaan.
Parrhasiosta ylistettiin erityisesti ääriviivojen piirustustaidosta. Hän saavutti ensimmäisenä taidon kuvata hahmonsa niin, että ne näyttivät kohoavan taustasta. Hänen maalauksensa kuvasivat enimmäkseen mytologisia kohtauksia, joskin hän maalasi huvin vuoksi myös rivoja aiheita. Hänen tunnetuimpia maalauksiaan olivat Demos ja Theseus.
Elämä

Parrhasios oli taidemaalari Euenorin poika ja kotoisin Efesoksesta. Hän kuului taidemaalauksen joonialaisen koulukuntaan, mutta harjoitti ammattiaan pääosin Ateenassa. Jotkut antiikin lähteet mainitsevat hänet ateenalaisena, koska ateenalaiset arvostivat häntä niin, että antoivat hänelle kaupunkinsa kansalaisuuden.
Parrhasioksen ajoituksesta antiikin aikaiset lähteet antavat ristiriitaisia tietoja. Seneca vanhempi kertoo tarinan, jonka perusteella hän olisi elänyt niinkin myöhään kuin Filippos II:n aikaan 108. olympiadin toisena vuonna eli 347 eaa. Tarina kuulostaa kuitenkin fiktiiviseltä. Pausanias taas sanoo hänen tehneen pakotuksia Feidiaan veistämän Athene Promakhoksen kilpeen, millä perusteella hän olisi elänyt jo niinkin aikaisin kuin 84. olympiadin aikaan eli vuonna 444 eaa. Tämä on selvästi liian aikainen ajoitus. Plinius vanhempi sijoitti Parrhasioksen isän Euenorin 90. olympiadiin eli vuoteen 420 eaa. Tällöin Parrhasios olisi toiminut noin vuonna 400 eaa. Tämä sopii yhteen muiden hänen ajoitustaan koskevien viitteiden kanssa, kuten sen kanssa, että hän olisi keskustellut Sokrateen kanssa ja että hän oli Zeuksiin nuorempi aikalainen. Mainittu aika on kuitenkin ollut enemmän hänen uransa loppu- kuin alkupuolta, sillä hän oli selvästi saavuttanut paljon mainetta jo ennen Sokrateen kuolemaa vuonna 399 eaa.